يبدو اننا بنشوف اصدار محدّث للعبة Fahrenheit Indigo Prophecy على أجهزة بي سي وماك، حسب التسريب اللي صار من أمازون.
النسخة الجديدة من اللعبة بتحتوي على رسوم محسّنة، واضافة امكانية اللعب باستخدام يد تحكّم، وان النسخة بتكون النسخة الدولية الكاملة واللي ما انحذف منها شي.
كتبنا قبل كم يوم عن العد التنازلي الغريب واللي ممكن يكون له علاقة بهذا الاعلان. بينتهي العد التنازلي بعد أربع أيام تقريباً.
الملفت للنظر ان أمازون ما ذكر بلايستيشن 4 واكس بوكس ون.
لعبة فاهرنهايت، لعبة تم اصدارها في عام 2005 على اكس بوكس وبعدها بفترة بلايستيشن 2، هي لعبة تحتوي على قصة تفاعلية مثل Heavy Rain و Beyond Two Souls. اللعبة من نفس فريق التطوير Quantic Dream اللي تميّزوا بهذا الأسلوب.
شخصياً أشوف ان فاهرنهايت هي أفضل لعبة سوّاها الاستديو، وانها بشكل عام من أفضل ألعاب جيل اكس بوكس وبلاي ستيشن 2 🙂
هل تعتقد انه هذا قرار جيّد من كوانتيك دريم، ولا تشوف انهم المفروض يوفرون جهدهم ويشتغلون على مشروع جديد بالكامل؟